| Aríidos*Ariidae*Rango fósil: Eoceno - Actualidade. |
| --- |
| *Bagre marinus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Orde: | Siluriformes |
| Familia: | **Ariidae**Bleeker, 1858 |
| Subfamilia: | **Ariinae**Bleeker, 1858 |

 |
| Subfamilias e Xéneros |
| *Véxase o texto* |

A dos **aríidos** (*Ariidae*) é unha familia de peixes actinopterixios da orde dos siluriformes.

Taxonomía
---------

### Descrición

A familia foi descrita en 1858 polo naturalista, anatomista comparativo e ictiólogo neerlandés Pieter Bleeker.

### Etimoloxía

O nome científico *Ariidae* está formado, segundo a norma, sobre a base do xenitivo do nome do seu xénero tipo, *Arius*, coa adición do sufixo do latín científico -*ĭdae*, propio dos nomes das familias de animais.

### Clasificación

A famila está subdividida en tres subfamilias, cos xéneros que se indican a continuación:

* **Subfamilia Ariinae** Bleeker, 1858
	+ *Amissidens* Kailola, 2004
	+ *Amphiarius* Marceniuk & Menezes, 2007
	+ *Arius* Valenciennes, 1840
	+ *Aspistor* Jordan & Evermann, 1898
	+ *Batrachocephalus* Bleeker, 1846
	+ *Carlarius* Marceniuk & Menezes, 2007
	+ *Cathorops* Jordan & Gilbert, 1883
	+ *Cephalocassis* Bleeker, 1857
	+ *Chinchaysuyoa* Marceniuk, Marchena, Oliveira & Betancur-R. 2019
	+ *Cinetodus* Ogilby, 1898
	+ *Cochlefelis* Whitley, 1941
	+ *Cryptarius* Kailola, 2004
	+ *Genidens* Castelnau, 1855
	+ *Hemiarius* Bleeker, 1862
	+ *Hexanematichthys* Bleeker, 1858
	+ *Ketengus* Bleeker, 1847
	+ *Nedystoma* Ogilby, 1898
	+ *Nemapteryx* Ogilby, 1908
	+ *Neoarius* Castelnau, 1878
	+ *Netuma* Bleeker, 1858
	+ *Notarius* Gill, 1863
	+ *Occidentarius* Betancur-R. & Acero P. 2007
	+ *Osteogeneiosus* Bleeker, 1846
	+ *Plicofollis* Kailola, 2004
	+ *Potamarius* Hubbs & Miller, 1960
	+ *Sciades* Müller & Troschel, 1849
* **Subfamilia Bagreinae** Schultz, 1944
	+ *Bagre* Cloquet, 1816
* **Subfamilia Galeichthyinae** Acero & Betancur-R. 2007
	+ *Galeichthys* Valenciennes, 1840

Distribución e hábitat
----------------------

Encóntranse nos mares e océanos de clima tropical e subtropical que rodean as Américas, África, Asia e Australia, estando ausentes en Europa e na Antártida.

Son principalmente peixes mariños e de augas salobres, pero moitas especies poden adentrarse en auga doce, e incluso algunhas especies soamente poden vivir neste último medio.

Características
---------------

Presentan placas óseas na cabeza e cerca da aleta dorsal. Son de tamaño de mediano a grande; de corpo alongado e robusto. A cabeza é cónica, arredonada e aplanada; os dentes son finos, cónicos ou granulares, os palatinos en pequenas ou grandes placas; os orificios nasais están moi xuntos; teñen dous, catro ou seis *barbas* ou *bigotes* en torno á boca, un par maxilar, un mandibular e outro no mento; de cinco a sete raios branquiostegos; o dorso da cabeza está parcialmente cuberto por un escudo óseo visíbel a trasvés da pel na maioría das especies, o cal pode ser liso, rugoso, estriado ou granuloso, e a súa rexión posterior esténdese até a placa predorsal. A aleta caudal profundamente bifurcada; teñen unha aleta adiposa detrás da dorsal; as aletas pectorais e dorsais presentan espiñas ríxidas e fortes. A liña lateral é completa.

Algunhas especies teñen espiñas velenosas nas aletas pectorais e dorsal.

Bioloxía
--------

Aliméntanse de peixes pequenos e dunha gran variedade de invertebrados bentónicos, como gambas, cangrexos e moluscos.

Os machos xeralmente incuban os ovos dentro da súa boca, até o momento da eclosión.

Notas
-----

1. ↑  Berg, L. S. (1958): *System der rezenten und fossilen Fischartigen und Fische*. Berlín: VEB Verlag der Wissenschaften.
2. 1 2  Ariidae Bleeker, 1858 no WoRMS. Consultada o 5 de agosto de 2022.
3. 1 2 3 4  Family Ariidae en FishBase.
4. ↑  Discover Life

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aríidos*** |

|  |  |
| --- | --- |
|  | Wikispecies posúe unha páxina sobre:  ***Aríidos*** |

### Bibliografía

* Nelson, J. S. (2006): *Fishes of the World* (4ª ed.) Hoboken, Nova Jersey: John Wiley & Sons, Inc. ISBN 978-0-4712-5031-9.

### Outros artigos

* Siluriformes

|  |  |
| --- | --- |
| Control de autoridades | 
* Wd: Q194305
* EBID: ID
* MAG: 2779920596
* NKC: ph309629

 |

|  |  |
| --- | --- |
| Identificadores taxonómicos | 
* ADW: Ariidae
* BioLib: 15729
* EOL: 5115
* Fossilworks: 63114
* GBIF: 4512
* iNaturalist: 69955
* IRMNG: 114883
* ITIS: 164157
* NCBI: 31017
* Plazi: ID
* uBio: 4780697
* WoRMS: 154659

 |